Együtt | NőiCsizma Design Scrapbook Blog
Minden évben karácsony előtt elviszem a gyerekeim egy karácsonyi fotózásra, mert az jó. 🙂 Tavaly is voltunk, a képekből már készítettem albumot, de mikor megkaptam az új karácsonyi NCsD csipiket, akkor muszáj volt ismét előkapnom őket, és csinálni egy 12 inches oldalt is, sőt, az is elképzelhető, hogy meg sem állok egynél. 😀
A fehér alapkartonra kis csillagokat vittem fel stukrtúrpasztával, majd száradás után picit összemaszatoltam zöld tintával, itt-ott pecsételtem rá kotta mintát, majd elővettem a tavaly ajándékba kapott jó-lesz-ez-még-valamire papírkészletem, meg az idén vásárolt jesszusom-de-cuki matricáimat, -amiből a 3 kis bagoly a múltkori baglyos oldalam után szinte kötelező elemnek számított-, és összeraktam az oldalt. A nagyobb kép alá több rétegben használtam a papírt, a rétegek közé 3D matricát tettem, a kisebbik képet pedig a csodás, magyalos keretettel emeltem ki. A karácsonyi újdonságok közül a két nagy kedvencem a scrabble szavak és az izzósor szintén kihagyhatatlanok voltak. 🙂 Az izzókat különböző színű tintapárnával színeztem meg, majd glossyval lekentem csak az égőket, hogy üvegszerűek legyenek. A végén még muszáj volt néhány fekete tintapaca meg színes akrilpötty, aztán késznek nyilvánítottam. 🙂
Karácsonyi scrabble szavak
Karácsonyi keretek- magyalos